open-index/open-wikipedia-markdown huggingface dataset:
Қамаудағы адам синдромы

thumb|Балаларда аурудың басты себептерінің бірі – вентарльдық ми көпірінің инсульті болып табылады.
**«Қамаудағы адам» синдромы** (**изоляция синдромы**, **оқшаулану синдромы**, **деэфферентация синдромы**) () — науқастың тетраплегия және бульбарлы, мимикалық және шайнау бұлшық еттерінің параличінің салдарынан сыртқы, сондай-ақ ауыз-екі стимулдарға жауап реакциясының болмауымен сипатталатын синдром.

Синдром кезінде сөйлеу қабілетінің толықтай жоғалуы (афазия), сана мен сезімталдық толығымен сақталған паралич байқалады. Бұл жағдайда сыртқы ортамен көзді жыпылықтату және қозғалту арқылы тілдесуге болады. «Қамаудағы адам» синдромымен ұзақ уақыт бойы ауырған науқаста көз арқылы жеткілікті түрде ауқымды ақпаратты жеткізу қабілеті пайда болуы мүмкін.

Синдромның туындауының себептерінің бірі: ми сабауының инфарктісі, ортаңғы ми негізінің инфарктісі, миға қан құйылу, ми көпірінің миелинолизі, Гийен-Барре синдромы, полиомиелит, миастения, пароксизмальді миоплегия, кейбір улар.

Кейде медицина қызметкерлері бұл синдроммен ауыратын науқасқа кома деген диагноз қойып, науқас алдында білместен науқастың мүмкін өлімі жайлы талқылауының нәтижесінде науқас психологиялық зақым алуы мүмкін.

## Қызықты мәліметтер
Америкалық медицина жанрындағы «Дәрігер Хаус» атты фильмнің 5 маусымының «Қамауда» () деген 19 бөлімінде Дәрігер Хаус алғашқыда науқасқа осы диагнозды қояды. Сол арқылы Хаус науқасты бұрыс диагноз қойған дәрігерден алып кетіп, бұл жұмысты өз қолына алады. Соңында Хаус науқасқа Лептоспироз деген диагноз қояды.

## Дереккөздер

## Сыртқы сілтемелер
* «Қамаудағы адам» синдромы

Санат:Аурулар
Санат:Неврология
Болашақ (Маңғыстау облысы)

**Болашақ** — Маңғыстау облысы, Қарақия ауданындағы ауыл. Болашақ ауылдық округінің орталығы, темір жол бекеті.

## Географиялық орны
Аудан орталығы – Құрық ауылынан оңтүстік-шығысқа қарай 187 км-дей жерде.

## Халқы
2021 жылғы санақ қорытындысы бойынша 764 адамды (474 ер адам және 290 әйел адам) құрады.

## Тарихы
Болашақ 2012 жылы темір жол станциясының базасында құрылды. Ауылдың әкімшілік-аумақтық құрамына Бестөрткөл, Құрмаш және Тайғыр разъездері кіреді..

Болашақ - Солтүстік - Оңтүстік халықаралық транспорт дәлізінің шығыс тармағында орналасқан шекаралық теміржол станциясы.

2013 жылдың 11 мамырында Қазақстан президенті Нұрсұлтан Назарбаев пен Түрікменстан президенті Гурбаноғлы Бердымұхаммедов станцияны салтанатты түрде ашты.

2014 жылдың желтоқсанына қарай станцияда 500-ге жуық адам өмір сүрді. Станция тұрғындарының негізін теміржол жұмысшылары құрады. Станциядан жұмыс күндері "Жаңаөзен - Болашақ" пойызы жүреді. Станция дәрігерлік амбулаториясымен, бірнеше балалар алаңымен, моншамен, наубайханамен, асхана және дүкенмен қамтамасыз етілген.

## Халқы
Ауылда тұрғындар саны – 514 адам (2014). Соның ішінде 5 жасқа дейін – 116 бала, жасөспірімдер саны – 98, 15 жастағылар саны – 5, 16-58 жастағылар саны – 290, зейнет жасындағылар саны – 5-еу болды.

2014 жылы туған бала саны – 19, қайтыс болғандар саны – 3 адам болды.

## Инфрақұрылымы
2013 жылдың 2 қыркүйегінде ауылда 80 орындық орта мектеп ашылды. 2013-2014 оқу жылы 84 оқушы қамтылса, 2014-2015 оқу жылында оқушы саны 136-ға жетті. Мектепте барлығы 43 қызметкер жұмыс жасайды. Мектеп қызметкерлері баспанамен қамтамасыз етілген. 2014 жылға қарай ауылда аудандық емханадан іс-сапармен 1 терапевт пен 1 медбике жұмыс жа­сап жатыр. Ауыл көгілдір газбен, ауыз сумен, электр энергиясы­мен 100 пайыз қамтылған.

## Дереккөздер

## Сыртқы сілтемелер
* Болашақ станциясы тұрғындары қалай өмір сүруде?

Санат:Қарақия ауданы елді мекендері
Санат:Қазақстан темір жол бекеттері
Ультра Американдықтар

**«Ультра Американдықтар»** () — режиссер Нима Нуризаде Макс Лэндс сценариі бойынша түсірген американдық комедиялық атыс-шабыс фильм. 

Басты рөлдерде — Джесси Айзенберг және Кристен Стюарт. АҚШ-та премьерасы 21 тамыз 2015 жылы болып өтті.

## Сюжеті
Майк Хоуэлл арнайы агент, оның әскери іс-қимылдарға дайындығы керемет. Бір қызығы - бұл қабілетін ол ұмытып қалған. Күндердің күнінде оның өткен шағы қайта оралады.

## Рөлдерде
* Джесси Айзенберг - Майк Хауэлл
* Кристен Стюарт - Фиби Ларсон
* Конни Бриттон - Виктория Лассетер
* Тофер Грейс - Эдриан Йейтс
* Уолтон Гоггинс- Хохмач
* Джон Легуизамо - Роуз
* Билл Пуллман - Реймонд Крюгер
* Тони Хейл - агент Пити Дуглас
* Нэш Эдгертон - Бидл
* Лавелл Кроуфорд - Большой Гарольд
* Моник Гэндертон - Крейн
* Майкл Пападжон - Отис

## Дереккөздер

## Сілтемелер
* 
* 
* 
* 

Санат:АҚШ атыс-шабыс фильмдері
Санат:Ағылшын тіліндегі фильмдер
Санат:АҚШ кинокомедиялары
V Мехмет

**V Мехмет** (; 2 қараша 1844 — 3 шілде 1918) — Османлы мемлекетінің 35-ші сұлтаны, Ислам халифатының 100-ші халифі.

## Өмірбаяны
V Мехмет 1844 жылы османлы елордасы Константинопольде османлы сұлтаны I Әбділмәжит шаңырағында дүниеге келді.

XX ғасырдың басында Османлы мемлекетінің халықаралық жағдайы нашарлап, мемлекет күйреу алдында тұрған кезде Жас түріктер өздерінің қызметін жандандыра түсті. 1908 жылы шілдеде Батыс державалардың Македонияны Османлы мемлекетінен бөліп алмақ болған саясатынан кейін, сұлтан өкіметінің әлсіздігіне ызаланған түрік әскерінің бөлімдері көтеріліс жасады. Бұл жас түріктер төңкерісінің басталуы еді. Жас түріктер жағына әскердің басқа аймақтардағы бөлімдері де қосылды. Жас түріктердің қысымынан қорыққан сұлтан, 1908 жылы 2 шілдеде 1876 жылғы конституцияны қалпына келтіруге және парламентті шақыруға келіседі. Жаңа парламентте көп орынға ие болып, жеңіске жеткен және әскерге арқа сүйеген Жас түріктер, іс жүзінде, елде өз биліктерін орнатты. 1908 жылғы Жас түріктер төңкерісінің нәтижесінде Османлы мемлекетінің билік түрі абсолюттік монархиядан конституциялық монархияға ауысты. 1909 жылы Жас түріктер II Әбділхамитті тақтан тайдырды. Жаңа сұлтан болып V Мехмет сайланды.

### Билеген жылдары
нобай|солға|250px|V Мехмет тұсындағы Османлы мемлекеті

Өкіметке келген Жас түріктер қиындықтарды шешудің жолын таба алмады. Конституциялық билікке көшу елдің шет аймақтарында ұлт-азаттық қозғалыстың жаңа толқынын тудырды. Ұлт-азаттық қозғалыс жетекшілерімен тіл табыса алмаған Жас түріктер, қолындағы билікті пайдаланып, күш қолдану саясатына көшеді. 1908 жылы Аустрия-Мажарстан Босния және Герцеговинаны аннексиялайды. 1911 жылы Ливиядағы османлы иеліктерін Италия басып алады. Османлы үкіметінің сәтсіздіктерін пайдаланған Жас түріктердің қарсыластары оларды үкімет билігінен кетірді. Бірақ жаңа үкімет мемлекетті сақтап қалуға дәрменсіз болып шығады. 1912 жылы бірінші Балқан соғысында Болгария, Грекия, Румыния, Сербия Османлы сұлтандығының бүкіл еуропалық иеліктерін басып алады. Тек Константинополь мен оған жақын жатқан біраз аудандар ғана қалады. Бұл үкіметтің де сәтсіздігін пайдаланғысы келген Жас түріктер 1908 жылғы көтеріліске қатысқан Әнуар бейдің басшылығымен, 1913 жылы мемлекеттік төңкеріс жасайды. Қайтадан үкімет билігіне ие болған Жас түріктер мемлекеттің күйреуін бәрі бір тоқтата алған жоқ. Сыртқы саясатта Германияны арқа тұтқан Османлы мемлекеті бірінші дүниежүзілік соғыста үштік одақ жағында болады.

## Суреттері

Сурет:Sultan Mehmed V of the Ottoman Empire.jpg|нобай|V Мехмет
Сурет:Sultan Mohamed.jpg|нобай|V Мехмет
Сурет:Mehmed V..png|нобай|V Мехмет
Сурет:SultanThe Ottoman Sultan was popular enough to feature on Indian textile labels.jpg|нобай|V Мехмет
Сурет:Drei Kaiser Bund.jpg|нобай|Үш кайзердің одағы


## Садрағзамдары

Санат:2 қарашада туғандар
Санат:Стамбулда туғандар
Санат:Османлы империясының сұлтандары
VI Мехмет

**VI Мехмет** (; 2 ақпан 1861 — 15 мамыр 1926) — Османлы мемлекетінің 36-шы сұлтаны, Ислам халифатының 101-ші халифі.

## Өмірбаяны
VI Мехмет 1861 жылы османлы елордасы Константинопольде османлы сұлтаны I Әбділмәжит шаңырағында дүниеге келді.

нобай|солға|250px|VI Мехмет тұсындағы Османлы мемлекеті

VI Мехмет таққа отырған кезде, Бірінші дүниежүзілік соғыстың соңғы кезеңі болып жатты. Бұл соғыста Османлы мемлекеті Германия жағында соғысты. Ұлыбритания Сирияға кіріп, Дамаск пен Алеппоны басып алды. 1918 жылдың қыркүйек пен қазан айларында османлы әскерінің негізгі күштері Сирия, Палестина, Ирак жерлерінде британ әскерінен жеңіліс тапты. Соғыстағы жеңіліс Жас түріктердің шын мәнісіндегі билігін жойды: 8 қазанда Талғат паша бастаған Жас түріктер қызметінен кетті. 30 қазанда Мудрос бұғазында "Агамемнон" линкорының бүйірінде Жас түріктер британдықтармен бітім шарт жасады. Шарт бойынша османлы әскері қаруды тастады, демобилизация үрдісіне көшті, флот Антантаға берілді. Османлы мемлекетінің құрамындағы елдер: Сирия, Ирак, Палестина, Иордания, Мысыр, Ливия, Оман, Йемен, БАӘ, Бахрейн және Катар Ұлыбритания мен Францияға өтті. 3 қарашада Жас түріктердің басшылары Германияға қашты, ал "Бірлік пен өрлеу" () партиясы тарқады. 13 қарашада Антанта кемелерінің эскадрасы Константинопольдің жаңына келіп, десантты түсірді, ал келесі күні десант қалаға басып кірді.

## Суреттері

Сурет:Mehmet Vahdeddin.jpg|thumb|VI Мехмет
Сурет:VI Mehmet Vahidettin.jpg|thumb|VI Мехмет
Сурет:Sultanvahideddin.jpg|thumb|VI Мехметтің тақтан безуі


## Садрағзамдары

Санат:2 ақпанда туғандар
Санат:Стамбулда туғандар
Санат:Османлы империясының сұлтандары
Халифтер тізімі

Бұл мақалада Ислам халифатының ең жоғарғы рухани және зайырлы басшысы болып есептелетін **«[[халифа]]» атағына ие болған адамдар тізімі** келтірілген.

## Ислам халифаты

## Кордоба халифаты (929–1031)

## Фатимидтер халифаты

### Муаххидун халифаты

### Ирак және Шам Ислам мемлекеті

## Тағы қараңыз
* Мұхаммед
* Халифат
* Ислам тарихы
* Сунниттер
* Шииттер

Санат:Халифтер
Болашақ ауылдық округі

**Болашақ ауылдық округі**:
* Болашақ ауылдық округі — Батыс Қазақстан облысы, Казталов ауданындағы әкімшілік бірлік.
* Болашақ ауылдық округі — Маңғыстау облысы, Қарақия ауданындағы әкімшілік бірлік.
Мұғауия

* I Мұғауия — 661 жылдан бастап билік құрған Умәйя әулетінің бірінші халифасы әрі негізін қалаушы.
* II Мұғауия —  Умәйя әулетінің бірінші халифасы, I Йазидтің ұлы.
Тұзкөл

**Тұзкөл**

**Көлдер:**
* Тұзкөл — Алматы облысы, Райымбек ауданындағы көл.
* Тұзкөл — Жамбыл облысындағы көл.

**Елді мекен:**
* Тұзкөл — Алматы облысы, Райымбек ауданындағы ауыл.

**Тағы қараңыз:**
* Тұзкөл жер асты су алабы
Қаражал (Жарма ауданы)

**Қаражал** (1993 жылға дейін — *Покровка*) — Абай облысы Жарма ауданы, Божығұр ауылдық округі құрамындағы ауыл.

## Географиялық орны
Аудан орталығы - Қалбатау ауылынан солтүстік-батысқа қарай 14 км-дей жерде.

## Дереккөздер
 

Санат:Жарма ауданы елді мекендері
Салқынтөбе (Қаратөбе ауылдық округі)

**Салқынтөбе** (1993 жылға дейін — *Маковка*) — Абай облысы Жарма ауданы, Қаратөбе ауылдық округі құрамында 1998 жылға дейін болған ауыл.

## Географиялық орны
Ауыл орны аудан орталығы - Қалбатау ауылынан оңтүстік-шығысқа қарай 41 км-дей жерде орналасты. 

## Халқы
1989 жылы тұрғылықты тұрғындар саны 40 адам болды.

## Дереккөздер

Санат:Жарма ауданы таратылған елді мекендер
Талды

**Талды**:
## Елді мекендер
* Талды — Алматы облысы, Кеген ауданындағы ауыл.
* Талды — Жетісу облысы, Панфилов ауданындағы ауыл.
* Талды — Қарағанды облысы, Қарқаралы ауданындағы ауыл.
* Талды — Қарағанды облысы, Шет ауданындағы ауыл.
* ''Талды'' — Шығыс Қазақстан облысы, Зайсан ауданындағы таратылған ауыл.
* ''Талды'' — Шығыс Қазақстан облысы, Катонқарағай ауданындағы таратылған ауыл.

## Өзен
* Талды — Нұра алабындағы өзен (Қарағанды облысы).
Қарасаз ауылдық округі

**Қарасаз ауылдық округі**:
* Қарасаз ауылдық округі — Алматы облысы, Райымбек ауданындағы әкімшілік бірлік.
* Қарасаз ауылдық округі — Жамбыл облысы, Жуалы ауданындағы әкімшілік бірлік.
Сұлусары

**Сұлусары** (1992 жылға дейін — *Игоревка*) — Абай облысы Жарма ауданы, Бірлікшіл ауылдық округі орталығы.

## Географиялық орны
Аудан орталығы - Қалбатау ауылынан солтүстік-шығысқа қарай 28 км-дей жерде. 

## Дереккөздер

Санат:Жарма ауданы елді мекендері
Қойтас (Абай облысы)

**Қойтас** (1992 жылға дейін — *Саратовка*) — Абай облысы Жарма ауданы, Бірлікшіл ауылдық округінің құрамында болған ауыл, 2013 жылы таратылған.

## Географиялық орны
Аудан орталығы - Қалбатау ауылынан солтүстік-шығысқа қарай 35 км-дей жерде орналасты. 

## Халқы
Тұрғыны 31 адам (2009).

## Дереккөздер

Санат:Жарма ауданы таратылған елді мекендер
I Маруан

**I Маруан ибн әл-Хакам** (623—685) () — Умәйя әулетінің төртінші халифі. Умәйядтар әулетінің маруанидтер тармағының негізін салушы. Әділетті төрт халифалардың бірі Осман ибн Аффанның немере інісі.

## Өмірбаяны
Маруан ибн әл-Хакам Османның сүйіктісі болатын. 

I Йазидтің өлімінен соң халық оның Шамдағы баласы Мұғауияға, Мекке мен Хиджаз Абд Аллаһ ибн Зубайрге биат етеді. Алайда Мұғауия 684 жылдың маусым айында халифалықтан бас тартқандықтан, Умәйя әулеті басшысыз қалды. Тіпті Сириялықтардың өзі Абдуллаһ ибн әз-Зубайрға биат ете бастайды. Билік қолдарынан кете бастағандығын ұққан умәйядтар Йазидтің келесі бір баласы Халид кәмелетке толмағандықтан шұғыл түрде өз араларынан Маруан ибн Хакамды халифа ретінде сайлайды. Маруан халифа болысымен Абдуллаһ бин Заубайрдың Сириядағы жақтасы Даххақ бин Қайспен шайқасып, оны жеңіп шығады. 
Өзінің бәсекелесі Абд Аллаһ ибн Зубайрдің қалбасшыларын өлтіргеннен кейін ол Сирия, Мысыр және Месопотамия елдерінде таңыла бастады.
### Ажалы
Брокгауз бен Ефрон энциклопедиялық сөздігіне сәйкес Маруан таққа I Йазидтің ұлы Халид кәмелетке толғанға дейін уақытша отырған делінеді, алайда Маруан өзінің мұрагері ретінде Абд әл-Мәлікті тағайындаған кезде, Халидтің анасы оны қылқындырып өлтіреді.

## Дереккөздер

Санат:Умәйя әулетінің халифтері
Санат:7 мамырда қайтыс болғандар
Санат:Меккеде туғандар
Уолл-стрит қасқыры

**«Уолл-стрит қасқыры»** () — режиссёр Мартин Скорсезе түсірген америкалық қара кинокомедия. Әлемдік прокатқа 25 желтоқсан 2013 жылы шықты. Басты рөлді Леонардо Ди Каприо сомдады, бұл оның Скорсеземен бірлесіп жасаған бесінші жобасы.

Фильм «Оскар сыйлығы» марапатында бес номинация алды, соның ішінде "Үздік фильм" номинациясын да.

## Рөлдерде

* Леонардо Ди Каприо — *Джордан Белфорт*, брокер
* Джона Хилл — *Донни Азофф*, брокер, Джорданың, қаржылық серіктесі (прототип — **Дэнни Поруш**)
* Марго Робби — *Наоми Лапалья*, Джорданның екінші әйелі (прототип — **Надин Кариди**)
* Роб Райнер — *Макс Белфорт*, Джорданның әкесі
* Кайл Чендлер — ФТБ агенті *Патрик Дэнем* (прототип — **Грегори Коулмен**)
* П. Дж. Бирн — *Никки «Руграт» Коскофф* (прототип — **Эндрю Грин**)
* Джон Бернтал — *Брэд Бодник*, ақша курьері
* Жан Дюжарден — *Жан-Жак Саурель*, швейцария банкирі
* Кристин Милиоти — *Тереза Петрильо*, Джорданның бірінші әйелі (прототип — **Дениз Ломбардо**)
* Джон Фавро — адвокат *Мэнни Рискин* (прототип — **Айра Соркин**)
* Итэн Сапли — *Тоби Уэлч*
* Кеннет Чу — *Честер Минг*
* Джоанна Ламли — *Эмма*, Наоми туысы
* Мэттью Макконахи — *Марк Ханна*, Джорданның бірінші басшысы
* Спайк Джонз — *Дуэйн*
* Джейк Хоффман — *Стив Мэдден*, әйелдерге арналған аяқ киім шығаратын компанияның құрылтайшысы
* Катарина Час — *Шанталь Бодник*, Брэдтің әйелі
* Маккензи Миэн — *Хилди Азофф*, Доннидің әйелі
* Кристин Эберсоул — *Лиа Белфорт*, Джорданның анасы
* Ши Уигхэм — *Тед Бичам*, Белфорт яхтасының капитаны
* Крис Калдовино және Маркос Гонсалес — *Рокко*#1 және *Рокко*#2, Белфорттың үйіндегі күзетшілер
* Джордан Белфорт — *камео, Оклендте семинар ұйымдастырушы*

## Дереккөздер

## Сыртқы сілтемелер
* Фильмнің ресми сайты 
* 
*  
* 

Санат:АҚШ қара комедиялары
Санат:Мартин Скорсезе фильмдері
I Уәлид

**I Уәлид**, толық есімі **әл-Уәлид ибн Абд әл-Мәлік** (; 668—715) —  705—715 жылдары билік құрған, Умәйя әулетінің 6-шы халифі. Уәлидтің тұсында қарқында түрде Араб халифатының шекаралық экспансиясы жүріп жатты. Пиреней түбегіндегі, Орта Азия және Үнді өзені алабындағы жерлер жаулап алынды.

## Өмірбаяны
I Уәлид Абд әл-Мәлік ибн Маруанның үлкен ұлы болатын, сондықтан халиф тағын әкесінің өлімінен кейін мұрагерлік жолмен алды. I Уәлидтен кейін билік інісі Сүлеймен ибн Абд әл-Мәлікке көшеді.
### Испанияны жаулауы
I Уәлидтің әскеріне қолбасшы болып тағайындалған Мұса ибн Нусайр Солтүстік Африкадағы ішкі тәртіпті ретке келтіре отырып, Атлант мұхитына дейін жетеді. Сейта қамалы алынғаннан соң Гибралтар бұғазы арқылы Испанияға жол ашылады.

Осы кезде Испанияда ішкі алауыздықтар белең алып, вестготтар еврейлерді қудалап жатқан болатын.

Испанияның ішкі жағдайын жақсы қолданған Мұса ибн Нусайр халифадан рұқсат алаып, 710 жылы Тариф ибн Мәлікті біршама әскермен бұғаздан өткізіп жібереді. Ол жеңіспен оралғаннан соң, артынша, Тариқ ибн Зияд бастаған мұсылман-араб әскерлері бұғаздан өтіп, Испанияға баса-көктеп кіреді. 711 жылы Саладо өзенінің маңында Испания патшасы Радерихпен шайқасып, мұсылман-арабтар жеңіске жетіп, Испания қалаларын біртіндеп  жаулап ала бастайды. Соңында Испания астанасы – Толедо да арабтардың қол астына өтеді.
Санат:Умәйя әулетінің халифтері
№10-темір жол айрығы

**№10-темір жол айрығы** — Абай облысы Жарма ауданы, Жаңғызтөбе кенттік әкімдігіне қарасты темір жол айрығы. 

## Географиялық орны
Аудан орталығы - Қалбатау ауылынан оңтүстік-батысқа қарай 33 км-дей жерде.

## Дереккөздер
  

Санат:Жарма ауданы елді мекендері
№9-темір жол айрығы

* №9-темір жол айрығы – Абай облысы Жарма ауданына қараған темір жол айрығы, 2009 жылы жабылған.
* №9-темір жол айрығы – Қызылорда облысы Сырдария ауданында болған темір жол айрығы, 2018 жылы таратылған.
I Йазид

**I Йазид ибн Мұғауия** (645—683) — 680 және 683 жылдар аралығында билеген Умәйя әулетінен шыққан екінші араб халифі, I Мұғауияның ұлы. Әли әулетінің бәсекелесі болған, сондай-ақ имам Хусәйннің саяси бәсекелесі болған.

## Өмірбаяны
Йазид ибн Мұғауия 647 жылдың 20 шілдесінде I Мұғауияның шаңырағындадүниеге келген. Таққа әкесі қайтыс болғаннан кейін мұрагерлік жолмен отырған. және ол Мекке мен Мединеден басқа аймақтардан өзіне биат алды. Ал Хиджаздағы Әбд Аллаһ ибн Зубайр мен Хусәйн ибн Әли оған биат етпей, Мединеден Меккеге барып, соғысқа әзірленеді. Оларды бағындыруға Әмір ибн Зубайрдің қолбасшылығымен шыққан халифа Йазидтің 2 000 әскері меккеліктерден жеңіліп қалды.

Бұл жағдайды естіген Куфалықтар Хусәйнды өз елдеріне шақырды. Мұны естіген халифа Куфадағы Хусәйн жақтастарын Ұбайдұллаһ ибн Зияд басшылығымен қатты жазалайды. Ал бұдан хабарсыз Хусәйн жақын туыстарымен Куфаға жолға шыққан болатын. 2 000 халифа әскері Хусәйнды Кербела маңында қоршауға алып, Йазидке биат етпегендігі үшін Әлидің ұлы және Мұхаммед пайғамбардың немересі Хусәйнды өлтіреді. 680 жылғы Кербеладағы бұл оқиғадан кейін Ислам әлемі дүр сілкініп, әр жерлерде халифаға қарсы көтерілістер белең алады.

Йазидтің Хусәйнді өлтіруі – халифаға лайық әрекет емес деп есептеген Медине халқы Умәйя әулетіне қарсы бас көтерді. Халифа көтерелісті басу мақсатында іріктелген 10 000 сарбазымен Мүслім ибн Ұқбаны Мединеге жібереді. 683 жылы Мединедегі Харра қақпасының алдында өткен кескілескен шайқаста мединеліктер жеңіліске ұшырады. Халифа әскері үш күн бойы Медине қаласын тонап, одан соң Меккеге беттейді. Халифа әскерінің қолбасшысы жолда дүние салады, оның орнына Хусәйн ибн Нумайр әскерге қолбасшылық жасайды. 683 жылы халифа әскері Мекке қаласын қоршап, тас атқыштармен қалаға тас жаудырады. Алайда шайқас қызған сәтте халифа Йазидтің өлімі жайлы хабар келіп, халифа әскері Сирияға оралады.

## Дереккөздер

## Тағы қараңыз
* Умәйя әулеті
* Халифтер тізімі

Санат:Умәйя әулетінің халифтері
II Мұғауия

**Әбу Ләйлі II Мұғауия ибн Йазид** (;
661—684) — әкесі I Йазидтың өлімінен кейін жарты жыл шамасында билік еткен Умәйя әулетінің халифі. Умәйя әулетінің суфйанидтер тармағының соңғы мүшесі.

## Өмірбаяны
661 жылдың 28 наурызында дүниеге келген. Саясатқа қызығушылық танытпаған және бірде өз сөзінде мұрагер болғандықтан ғана халиф атанғандығын айтқан. Оның билігінің тұсында Абдуллаһ ибн әз-Зубайрмен арады қақтығыс болды.

684 жылдың маусым айында тақтан бас тартып, бір ай өткенен кейін қайтыс болады. 

## Дереккөздер

Санат:Умәйя әулетінің халифтері
Қарақойтас (тау, Үлкен Сырымбет таулары)

**Қарақойтас** – Тоқтысу өзенінің оң жағалауындағы тау.

## Географиялық орны
Қарағанды облысы Қарқаралы ауданы Егіндібұлақ ауылының оңтүстік-шығысында 75 км жерде.   

## Геологиялық құрылымы
Девон жыныстарынан түзілген. 

## Жер бедері
Солтүстік-батыстан оңтүстік-шығысқа қарай 16-17 км-ге созылып жатыр, ені 3-4 км. Ең биік жері 1082 км. Беткейлері жыра, сайлармен тілімделген. Солтүстік-шығысынан Үлкен Сырымбет тауы түйіседі. 

## Өсімдігі
Қызғылт-сары топырағында жусан, селеу, бетеге, боз өседі. Солтүстік бөлігінің батыс және шығыс беткейлерінің етегінде қараған қоспасы кездеседі.

## Дереккөздер

 
Санат:Қарқаралы ауданы таулары
№15-темір жол айрығы

**№15-темір жол айрығы** — Абай облысы Жарма ауданы, Жарма кенттік әкімдігіне қараған темір жол айрығы, 2013 жылы жабылған.

## Географиялық орны
Аудан орталығы - Қалбатау ауылынан оңтүстік-батысқа қарай 114 км-дей жерде орналасты.

## Халқы
Тұрғыны 52 адам (2009).

## Дереккөздер
 

Санат:Жарма ауданы таратылған елді мекендер
Сүлеймен ибн Әбд әл-Мәлік

**Сүлеймен ибн Әбд әл-Мәлік** (674—717) () Умәйя әулетінен шыққан 715—717 жылдары билік құрған халифа. Абд әл-Мәлік ибн Маруанның ұлы, өзінің ізбасары I Уәлидтің інісі. Рамла қаласының негізін салушы.

## Өмірбаяны
Сүлеймен ибн Абд әл-Мәлік сыртқы саясатты ағасының жолымен алып жүрді, яғни Византияға қарсы шабуылды жалғастыра берді. Ал халифат ішінде ағасына керіағар саясат жүргізді. Оның заманында араб рулық бақталастық өрши түсуі – Умәйя әулетінің біртіндеп әлсіреуіне жол ашты. Сүлеймен I Уәлид сайлаған уәлилер мен қолбасыларды алып тастап, ол тіпті оларды репрессияға ұшыратады. Мәселен, Үндістанды жаулаған Мұхаммед ибн Қасымды абақтыда өлтірді, ал Мұса ибн Нусайр орнынан алып тастайды, ал Хорасан билеушісі Кутайба ибн Муслимді өлтіреді.

## Дереккөздер

* Беляев Е. А. Ерте ортағасырлардағы арабтар, ислам және Араб халифаты. М., 1965.

Санат:Умәйя әулетінің халифтері
Талас (қала)

**Талас** — Қырғызстандағы облыстық маңызы бар қала, Талас облысы және ауданының әкімшілік орталығы.

## Географиясы
[нобай|300x300 нүкте|Пошта маркасындағы Таластағы [Манас дастаны|Манас күмбезі (кесенесі)]]
Талас аңғарының солтүстік-шығыс бөлігінде, теңіз деңгейінен 1280 м биіктікте, Талас өзенінің алқабында, Қырғызстан астанасы Бішкек қаласынан 360 км батысқа қарай, Жамбыл (Қазақстан) темір жол станциясынан 90 км шығысқа қарай және Бішкек — Ош тас жолынан 90 км батысқа қарай орналасқан.

## Климаты
Климаты континенттік, қуаң. Ең жоғары орташа айлық температура шілдеде байқалады және +30...+35 °С құрайды, ең төменгі орташа айлық температура қаңтарда және -15...-25 °С құрайды. Жылдық жауын-шашын нормасы шамамен 300-400 мм.

## Халқы
Халық саны — 35 200 адам (2015).

Халықтың ұлттық құрамы: қырғыздар — 29 288 адам (88,9 %), орыстар — 2127 адам (6,6 %), өзбектер — 435 адам (1,3 %), украиндар — 239 адам (0,7 %), немістер — 214 адам (0,6 %), түріктер — 158 адам (0,5 %), қазақтар — 155 адам (0,5 %).

## Тарихы
Қала 1877 жылы орыс қоныс аударушыларымен Талас аңғарының орталық бөлігінде, Талас өзенінің сол жағалауында, Шығыс Түрік Қағанаты кезіндегі ежелгі қоныстың орнында, теңіз деңгейінен 1200 м биіктікте құрылды. Бұрын Дмитриевка деп аталды. 1944 жылы қала статусын алды.

## Дереккөздер

## Сілтемелер
* Талас туралы ақпарат
* Қырғызстан қалалары ассоциациясы сайтында 

Санат:Қырғызстан қалалары
Екібастұз мешіті

**Екібастұз мешіті** — Екібастұз қаласының жұма мешіті. Мекенжайы: Естай Беркімбаев көшесі, 165/56 үй.

## Тарихы
Бұл мешіт Павлодар облысындағы аса ірі энергетикалық кешен болып табылатын Екібастұз қаласында бой көтерген. Мешіт жергілікті дін жанашырлары мен іскер топ өкілдерінің бірлесе күш салуымен іргетасы қаланып, 1998 жылы біткен. Мешіт 1998 жылдың 11 қыркүйегінде ашылған. Ашылу рәсімінде мүфти Ратбек қажы қатысқан. Құрылысына және қаржыландыруына Екібастұз қаласының бұрынғы әкімдері Р.Жұматаев, Е.Оразалинов, кәсіпкер Е.Арбиев, ғимарат жобасын жасаған қаланың бас сәулетшісі Ж.Хайдаров, көмір өндіруші АҚ президенттері Р.Гайнуллин мен А.Өтегенов еңбек сіңірді. Сонымен қатар Қ.Ақанов, ағайынды Әбғожиновтар және т.б. азаматтар өз қаржылай үлестерін қосты.

## Ғимарат сипаттамасы
Мешіттің ауданы — 2,8 га. Бір үлкен күмбезі бар. Оның шеңберінің диаметрі — 6 м.

### Сыртқы көрінісі
Үлкен мұнара биіктігінің 53 метрге жеткізілуінің өзіндік мағынасы бар. Мұхаммед пайғамбарға пайғамбарлық 40 жасында келді. Содан кейін 13 жыл өтіп, Мұхаммед пайғамбар 53 жасында Меккеден Мединеге қоныс аударды. Осы оқиғадан бастап ислами жыл санауы басталды (Һижра). Үлкен мұнара осыны аңғартады.

Мешіттің жылыжайында қыста да, жазда да гүл өсіріледі. Төбесі шынымен жабылған.

### Ішкі көрінісі
Жоғары қабаттағы ауыз үйінің ауданы — 324 м². Неке қиюға арналған бөлме бірінші қабатта орналасқан. Сондай-ақ қызметкерлер үшін 8 бөлме бар. Ішкі және сыртқы қабырғалары ұлттық ою-өрнектермен (сарыарқалық қошқар мүйіз үлгісі) өрнектелген.

Үлкен залдың ұзындығы — 24 м, ені — 18 м. Сол залда салмағы 390 кг хрустальды аспашам ілінген. Сонымен қатар үлкен залда Құранның Фатиха сүресі және Бақара сүресінің алғашқы 10 аяты жазылған. Әйелдер залының ұзындығы — 18 м, ені — 6 м.

## Қызықты деректер
* Ғимараттың сыртқы көрінісіндегі басты ерекшелігі — он жақтан сол жаққа қарай үлкен мұнарасына, кіші мұнарасына, күмбезіне және батыс жақтағы шатырға қолмен жүргізсе «Алла» () деген сөз шығады. 

## Дереккөздер

Санат:Ислам сәулет өнері
Санат:Қазақстан мешіттері
Санат:Павлодар облысының жергілікті маңызы бар тарих және мәдениет ескерткіштері
Санат:Павлодар облысы сәулеті
Түркістан жұма мешіті

**Түркістан жұма мешіті** – Түркістан облысының республикалық маңызы бар тарих және мәдениет ескерткіштері тізіміне енген қала құрылысы және сәулет қатарындағы ескерткіш.  

## Орналасқан жері
Түркістан қаласы, Қожа Ахмет Ясауи кесенесінен 120-125 метр жерде, «Қылует» жер асты мешітімен қатар орналасқан.  

## Мешіт сипаты
Ол бір бөлмелі, шаршы пішінді, солтүстік және шығыс жақтары қасбеттерімен іргелес бастырмасы бар құрылыс. 
Мешіт қазірде жоғалған ежелгі қала құрылысының бөлігі болып табылады. Жоспарда нысан айваны бар бір бөлмелі шаршы құрылыс болып табылады. Мешіт төбесінің биіктігі 4 м-ге жуық. Ортасында сегіз қырлы баған орналасқан. Шатырдың өзі жалпақ, вассалық құрылымы мен жер жабыны бар.
Интерьердің негізгі түсі қара қоңыр, бұл фонда өсімдік тақырыбы өте мәнерлі полихромды суреттер бар.

* Шикі кірпіштен қаланған.
* Бөлменің ішкі қабырғалары мен қасбеттері сыланған.
* Шатыры жайпақ, топырақпен жабылған. Бөлме ішіне ойық тіреуіштің көмегімен қабырғаға және орталықта тұрған 8 қырлы діңгекке тірелетін сәндік арқалық көрік береді.
* Діңгек пен бөлме төбесі қошқыл қоңыр түсті бояумен боялған. Көгеріс өрнектері бар орамды әшекей жапсырмалар түріндегі түрлі түсті суреттер жиектеме тақтайларында сақталып қалған. Мешіт бөлмесіндегі бұйымдар жоғалып кеткен.
* Михрабтың жабдықтары жойылған, михраб қуыстарында екі жұп көгершін мен анар ағашының суреттері салынып тасталынған.
* Төбесінің биіктігі 4 м-ге жуық, есік-терезелері үлкен, едені ағаш. Жиекшелері мен қабырғаларындағы бедерлер мешіттің қаладағы елеулі құрылыс болғанын білдіреді.
Мешіт ғимараты алғаш рет 1980 жылы қалпына келтірілді. Қайта қалпына келтіру 2000 жылы жүргізілдг. Қазір мешіт ғимараты мұражай экспозициясының бір бөлігі болып табылады.

## Дереккөздер

Санат:Түркістан облысының республикалық маңызы бар тарих және мәдениет ескерткіштері
Санат:Түркістан облысы сәулеті
Санат:Ислам сәулет өнері
Санат:Түркістан мешіттері
Қияқты

**Қияқты** сөзі келесі топонимика атауларын білдіреді: 

**Елді мекен:**
* Қияқты – Ақтөбе облысы, Әйтеке би ауданындағы ауыл.
* Қияқты – Жамбыл облысы, Мойынқұм ауданындағы ауыл.
* Қияқты – Маңғыстау облысы, Маңғыстау ауданындағы ауыл.

**Өзен:**

* Қияқты – Жамбыл облысындағы өзен.
* Қияқты – Құланөтпес алабындағы тұйық көл.
II Йазид

**Йазид ибн Абд әл-Мәлік** немесе **II Йазид** (шамамен 685/687 — 27 қаңтар 724) — умәйя әулетінің 720—724 жылдары билік құрған халифі.

II Йазид билікке II Омардың өлімінен кейін 720 жылдың 4 ақпанында келді. Бұл кезде халифат әскері II Омардың тұсында келіссөз жүргізуге тырысқан харижиліктермен соғыс үстінде еді.

721 жылдың шілде айында Йазид халифат территориясындағы барлық көркемөнер сурет туындыларын жоюға бұйрық береді. Бұл бұйрықтың орындалуы оның інісі Маслама ибн Абд әл-Мәлік қадағалап отырды. Ислам адам және жануарлар суретін, әсіресе икона немесе идолдардың мүсіндеріне ұқсайтын суреттерді харам деп санайды, сондықтан олардың жойылуы Шариат заңдарына сәйкес жүргізілді. Археологиялық мәліметтерге сәйкес бұл кезде көптеген христиан шіркеулері зардап шекті, алайда бұйрық бойынша тек христиандықтардың ғана емес басқа да дін Құдайларының суреттін жоюды көздеген. Бұйрық II Йазидтің ұлы II Уәлидтің тұсында ғана жойылды.

II Йазид туберкулез дертінен қайтыс болады.

## Дереккөздер

## Литература
* 
* Muhammad ibn Jarir al-Tabari, History v. 24 "The Empire in Transition, " transl. David Stephan Powers, SUNY, Albany, 1989.
* Vasiliev A.A. The Iconoclastic Edict of the Caliph Yazid II, A.D. 721 // DOP 9/10 (1956) 23—47.
* Creswell K.A.C. The Lawfulness of Painting in Early Islam // Ars Islamica 11—12 (1946) 159—66.

Санат:Туберкулёзден қайтыс болғандар
Санат:Умәйя әулетінің халифтері
Аққайың (Шығыс Қазақстан облысы)

**Аққайың** — Шығыс Қазақстан облысы Зайсан ауданы, Сарытерек ауылдық округі құрамындағы ауыл.

## Географиялық орны
Аудан орталығы – Зайсан қаласынан оңтүстік-шығысқа қарай 44 км-дей жерде. 

## Халқы

## Дереккөздер

Санат:Зайсан ауданы елді мекендері
Жанкештілер жасағы (фильм, 2016)

**Жанкештілер жасағы** () — DC Comics шығарған комикс желісі бойынша, режиссер Дэвид Эйер түсірген америкалық фантастикалық, атыс-шабыс фильм. Әлем бойынша тұсаукесері 3 тамыз 2016 жыл болды, ал АҚШ-та 4 тамыз.

## Желісі
Сюжетте DC Comics әлемінің зұлымдарына жасаған күнәларын ақтау үшін тағы бір мүмкіндік беріледі. Бірақ жүктелген тапсырмадан олар қайтып оралмауы мүмкін, сол себепті команда Жанкештілер жасағы деп аталады.

## Кейіпкерлер

## Шығуы
2014 жыл қазанда Warner Bros. алда DC әлемінен шығатын фильмдер тізімін жариялаған болатын. «Жанкештілер жасағы» — «Құрыш адам» (2013) мен «Бэтмен Суперменге қарсы: Әділет таңы (2016) фильмдерінен кейінгі үшінші кинокартина.

## Келешек
Фильмнің орташа несиелік сахнасы 2017 жылы «Әділет лигасы» фильміне әкеледі. Сондай-ақ әзірленуде деп жарияланған бірнеше спин-офф пен жалғасы бар:

### Жалғасы
2019 жылдың ақпанында Маргот Робби өзінің Харли Куинн рөлін қайта ойнайтыны расталды. 2019 жылдың наурыз айында The Hollywood Reporter журналы Идрис Эльбаның жоспардағы қайшылықтарға байланысты оқуын тастап кеткен Уилл Смиттің орнына Дэдшот рөліне берілгенін жариялады. 2019 жылдың сәуіріне қарай Дэвид Дастмалчиан мен Даниэла Мелькиор «Полка-Дот адам» және «Раткачер» рөлін сомдады, ал Джон Сина бітімгершілік рөлі үшін келіссөздер жүргізді.

## Дереккөздер

Санат:Харли Квинн жайлы фильмдер
Санат:2016 жылғы АҚШ фильмдері
Санат:2016 жылғы фильмдер
Санат:Джокер жайлы фильмдер
Жын аулаушылар (фильм, 2016)

**«Жын аулаушылар»** () — америкалық комедия «Жын аулаушылар» франшизасының режиссёр Пол Фейг сценаристтер Кэти Дипполд пен Фейг сценариі бойынша түсірілген келесі фильмі.
Рөлдерде  Мелисса Маккарти, Кристен Уиг, Кейт Маккиннон и Лесли Джонс. Фильмнің ауқымды прокаты Ұлыбритания мен Ирландияда 11 маусым 2016 жылы, АҚШ-та 15 маусымда басталды.
## Сюжеті
Отыз жыл бұрын жын аулаушылар Нью-Йоркты жын-перілер шабуылынан құтқарып қалды, бірақ қалаға тағы да қауіп төнеді. Бұрынғы қаһармандар орала алмайды, алайда олардың орнын басатындар да табылады. Қыздардан құралған жаңа жасақ мегаполистің мазасын алған жындармен күресуді бастайды..
## Рөлдерде

## Дереккөздер

## Сыртқы сілтемелер
* 
* 
* 
* 
*
Байрон, Джордж Энсон

**Джордж Энсон Байрон** (Ағылш.&nbsp;*<span lang="en">George Anson Byron</span>*, 8 наурыз 1789 — 1 наурыз 1868) — британдық теңіз офицері, адмирал, 7-ші лорд Байрон.

Джордж Энсон Байрон мен Шарлотта Генриетта Далластың жалғыз ұлы,вице-адмирал Джон Байронның немересі.
оңға|нобай|Экспедиция маршруты
Өз еркімен 1800 жылы корольдік флот құрамына кірді. Наполеон соғысына қатысты. 1814 жылдан бастап—капитан. 1824жылы Байронға патша Камеамеа II мен патшайым Камамалудың денелерін Гаваийге жеткізуді тапсырды. 1824жылының қыркүйегінде Англиядан жолға шықты.

1825жылдың 30шілде күнінде, Англияға қайтар жолында аралды тауып Молден деп атады.

## Ссылки
* Andrew Bloxam (1925), *Diary of Andrew Bloxam: naturalist of the «Blonde» on her trip from England to the Hawaiian islands, 1824-25* Volume 10 of Bernice P. , Bishop Museum special publication
* George Byron, 7th Baron Byron, на сайте thepeerage.com

Санат:8 наурызда туғандар
Санат:1789 жылы туғандар
Санат:1 наурызда қайтыс болғандар
Санат:1868 жылы қайтыс болғандар
Майкл Сэра

**Майкл Остин Сера** (, ХФА: ,айтылуы *Сэ́ра*) — Канадалық актер, продюсер, сценарист, режиссёр және композитор,
Man Man, Modest Mouse, Islands и The Shins қатысушыларымен бірге Mister Heavenly супергруппасында, сондай-ақ, өзінің жеке музыкалық тобында The Long Goodbye  актер Кларк Дьюк пен Кристиан Буэнавентуралармен ойнайды.
## Фильмографиясы

## Дереккөздер
Аделаида аралы

**Аделаида аралы** — Франц-Иосиф жері архипелагында орналасқан арал. Ресей елінің Архангельск облысына кіреді.

## Орналасуы
Сарс бұғазындағы архипелагтың солтүстік-шығыс бөлігінде жатады. Белая Земля аралдарының құрамына кіреді. 

## Сипаттамасы
Аралдың пішіні шеңбер тәрузді, диаметрі 2 километр. Бүкіл территориясы мұзбен қапталған.

Фритьоф Нансен анасы — Аделаида Юханна Текланың атымен аталған.

Санат:Франц-Иосиф жері архипелагының аралдары
Скотт Пилигрим бүкіл әлемге қарсы

«**Скотт Пилигрим бүкіл әлемге қарсы**» () — режиссёр Эдгар Райттың Брайан Ли О’Мэллидің «Скотт Пилигрим» комикс желісі бойынша түсірілген фильм. 

## Сюжеті
Скотт Пилигрим өз арманындағы қызды тапты.Сол сәттен бастап оның жолында көптеген тосқауылдар пайда болды: Ол қызбен кездесу үшін Скотт оның жеті зұлым экс-жігіттерімен (олар: киножұлдыз-скэйтбордист, рокер-веган,егіздер және т.б. ) айқасып, жеңуі керек.
## Рөлдерде
* Майкл Сера — *Скотт Пилигрим*
* Мэри Элизабет Уинстэд — *Рамона Флауэрс*
* Киран Калкин — * Уоллес Уэллс, Скоттың көршісі*
* Эллен Вонг — *Найвз Чау, мектеп оқушысы және Скоттың қызы*
* Элисон Пилл — *Ким Пайн, Скотт тобында барабан ойыншысы, және оның экс-қызы*
* Марк Веббер — *Стивен Стилс, Скотт тобында гитарист*
* Джонни Симмонс — *жас Нил*
* Анна Кендрик — *Стэйси Пилигрим, Скотттың қарындасы*
* Бри Ларсон — *Энви Адамс, Скоттың экс-қызы*
* Эрик Кнудсен — *Люк «Краш» Уилсон*
* Обри Пласа — *Джули Пауэрс*
* Теннеси Томас — *Линетт Гайкотт*

;Зұлым экс-жігіттер лигасы

* Сатья Баба — *Мэтью Патэл*
* Крис Эванс — *Лукас Ли*
* Брэндон Рут — *Тодд Ингрэм*
* Мэй Уитман — *Рокси Рихтер*
* Сёта Сайто мен Кейта Сайто — *Кайл мен Кен Катаянагтар*
* Джейсон Шварцман — *Гидеон Гордон Грейвс*

## Дереккөздер

## Сыртқы сілтемелер

* Фильмнің жеке сайты
* 
*  
Санат:АҚШ фильмдері
Санат:Ұлыбритания фильмдері
Санат:АҚШ атыс-шабыс фильмдері
Санат:Ағылшын тіліндегі фильмдер
Оңтүстік Кореяның бірінші Республикасы

**Оңтүстік Кореяның бірінші Республикасы** — 1948 және 1960 жылдар аралығында басқарған алғашқы Оңтүстік Кореялық тәуелсіз үкімет. Бұл үкіметтің ізашары, 1945 жылдан бастап 1948 жылға дейін билік жүргізген  – Кореядағы америкалық әскери үкіметі. Бірінші республика 1948 жылдың 15 тамызында құрылды. Республиканың алғашқы президенті болып Ли Сын Ман тағайындалды.

Бірінші республика тарих сахынасынан 1960 жылғы «Сәуір революциясынан» кейін жойылды. Ли Сын Ман елді тастап шығуға мәжбүр болды. 

## Тағы қараңыз
* Корея тарихы

## Литература
* 
* 
* 
* 

Санат:Корея тарихы
Pokémon Go

**Pokémon Go**&#x20;— көпқолданушылы, рольдік, шынайы өмірмен толыққан  Pokémon сериясының ойыны.

Niantic компаниясы жасаған, алғашында АҚШ-та, Австралия мен Жаңа Зеландияда 2016 жылы 6 шілдеде мобильдік iOS пен Android құрылғылар  базаларына шығарылған.
Шыққан күнінен соң, апта ішінде жоғары танымдылыққа ие болды.

## Дереккөздер
Құланды (Маңғыстау облысы)

**Құланды** — Маңғыстау облысы Қарақия ауданындағы ауыл, Құланды ауылдық округі орталығы.

## Географиялық орны
Аудан орталығы – Құрық ауылынан солтүстік-шығысқа қарай 107 км-дей жерде.

## Халқы

## Өнеркәсібі мен ауыл шаруашылығы
Ауыл маңында ұлутас және қиыршық тас өндіріледі. Ауыл бойынша шаруа қожалықтары  мен жеке тұрғындардың есебіндегі барлығы 91 мүйізді ірі қара, 6275 қой-ешкі, 1934 бас жылқы, 1302 бас түйе және 179 бас құс тіркелген. Округ бойынша 59 шаруа қожалығы тіркелген.

## Инфрақұрылымы
2015 жылы Астана күні мерекесі қарсаңында Құланды ауылында жаңадан салынған отбасылық дәрігерлік амбулатория ғимараты аяқталып, пайдалануға берілді. 

Құланды ауылы бойынша мектепке дейінгі бала саны 247-і құрайды, оның 48-і «Аружан» балабақшасында тәрбиеленуде. 2015 жылы Құланды ауылында 624 орындық жаңа мектеп пайдалануға берілд.

## Дереккөздер

 

Санат:Қарақия ауданы елді мекендері
Сенек

**Сенек** — Маңғыстау облысы Қарақия ауданындағы ауыл, Сенек ауылдық округі орталығы.

## Географиялық орны
Аудан орталығы - Құрық ауылынан солтүстік-шығысқа қарай 137 км-дей жерде, Түйесу құмының батысында орналасқан.

## Халқы

## Ауыл шаруашылығы
Ауыл бойынша шаруа қожалықтары мен жеке  тұрғындардың  есебіндегі барлығы 309 мүйізді ірі қара, 7225 қой-ешкі, 1934 бас жылқы, 976 бас түйе тіркелген. Сенек бойынша 25 шаруа қожалығы жұмыс істеуде. 

## Инфрақұрылымы
Сенек ауылында амбулатория жұмыс жасауда. Сенек ауылы бойынша мектепке дейінгі бала саны 428-ді құрайды, оның 50-і «Шұғыла» балабақшасында тәрбиеленуде.

## Дереккөздер

 

Санат:Қарақия ауданы елді мекендері
Ирина Слуцки

**Ирина Слуцки** — америкалық журналист, видео блогер.

## Балалық шағы
Ирина Слуцки сол кездері КСРО құрамындағы Қазақстанда дүниеге келген.  2007 жылы Ирина өзінің балалық шағы жайлы әңгімелеу үстінде: 

деген.

Иринаның балалық шағында оның отбасы Нью Йорктегі Паркчестер, Бронкс деген елді-мекенге көшіп кетеді, сол жерде ол ағылшын тілін меңгереді

## Дереккөздер

## Сыртқы сілтемелер

*Ирина Слуцки Twitter-де
*Ирина Слуцки Flickr-де
*Ирина Слуцки LinkedIn-де
*GeekEntertainment.TV

Санат:Журналистер
Бопай (Маңғыстау облысы)

**Бопай** — Маңғыстау облысы Қарақия ауданы, Болашақ ауылдық округіндегі ауыл, темір жол станциясы. Болашақ ауылының құрамына енгізілген.

## Географиялық орны
Аудан орталығы – Құрық ауылынан оңтүстік-шығысқа қарай 129 км-дей жерде.

Бопай 2012 жылы темір жол станциясының базасында құрылды. Ауылдың әкімшілік-аумақтық құрамына Ақбөбек және Бастау разъездері кіреді..

Болашақ - Солтүстік - Оңтүстік халықаралық транспорт дәлізінің шығыс тармағында орналасқан теміржол станциясы.

## Дереккөздер

 

Санат:Қарақия ауданы елді мекендері
Санат:Қазақстан темір жол бекеттері
Бостанқұм (ауыл)

**Бостанқұм** — Маңғыстау облысы Қарақия ауданы, Бостан ауылдық округі құрамында болған ауыл, 2018 жылдың 30 мамырында облыстық мәслихат шешімімен таратылды.

## Географиялық орналасуы
Округ орталығы Бостан ауылынан солтүстік-шығысқа қарай 22 км орналасқан.

## Халқы
1999 жылы тұрғындар саны 171 адам (90 ер адам және 81 әйел адам) болса, 2009 жылы 193 адамды (102 ер адам және 91 әйел адам) құрады.

## Дереккөздер

Санат:Қарақия ауданының таратылған елді мекендері
Төлеп (Қарақия ауданы)

**Төлеп** — Маңғыстау облысы Қарақия ауданы, Құланды ауылдық округі құрамында болған ауыл, 2018 жылдың 30 мамырында облыстық мәслихат шешімімен таратылды.

## Географиялық орны
Аудан орталығы – Құрық ауылынан шығысқа қарай 300 км-дей жерде.

## Халқы
1999 жылы тұрғындар саны 133 адам (68 ер адам және 65 әйел адам) болса, 2009 жылы 33 адамды (16 ер адам және 17 әйел адам) құрады.

## Дереккөздер

Санат:Қарақия ауданының таратылған елді мекендері
Йогада басы қалғыр

**«Йогада басы қалғыр»** () — режиссёр Кевин Смит түсірген комедиялық, үрейлі фильм. SModcast белгілі бір эпизодының желісімен.
«Канадтық трилогияның» екінші фильмі, оған тағы да «Азу» мен «Бұғының бас сүйегі» картиналары кіреді.
Әлемдік премьерасы  29 шілде 2016 жылы болып өтеді.

## Суреттеме
Колин Колетт мен Колин МакКензи йогамен айналысқанды ұнатады. Бірақ мектептен кейін олар дүкенде жұмыс істеп, табыс табуға мәжбүр. Алайда екеуі де жұмысын ұнатпайды. Көп кешікпей олардың йогадағы қабілеттеріне сұраныс та туады: кенеттен пайда болған зұлым күш көптен күткен сауық кешінің шырқын бұзбақ. Екеуі теріс күш иелерімен күреске шығады.
## Рөлдерде
* Майкл Паркс — Говард Хоу
* Джастин Лонг — йог Байер
* Хэйли Джоэл Осмент — Эдриен Аркан
* Генезис Родригес — мисс Виклунд
* Джонни Депп — Ги ЛаПуант
* Ральф Гармэн — комиссар Гармен/құпия шал
* Харли Моренштейн — Әжетханалық-қағаз адам
* Дженнифер Швалбах-Смит — официант қыз
* Харли Куинн Смит — Коллин МакКензи (клерк қыз#1)
* Лили-Роуз Депп — Коллин Коллетт (клерк қыз #2)
* Эшли Грин — дүкендегі сатып алушы
* Дуг Бэнкс — жігіт
* Мэтт Шайвли — жас кездегі Хоуи
* Тони Хейл — Боб Коллетт
* Наташа Лайонн — Табита
* Остин Батлер — Хантер Кэллоуэй
* Адам Броди — Ихавод
* Тайлер Пози — Гордон Гринлиф
* Джейсон Мьюз — полиция қызметкері
* Кевин Конрой
* Кевин Смит — Братци ( бойы бір метр, Bratwurst шұшығынан жасалған - канадтық нацист)
Комикстер жасаушы Стэн Ли  камео рөлін сомдады. Екінші рет Смитте қонақта. Біріншісі —  «Mallrats» (1995) филімінде.

## Дереккөздер

## Сыртқы сілтемелер
*
Жетібай ауылдық округі

**Жетібай ауылдық округі** — Маңғыстау облысы, Қарақия ауданындағы әкімшілік бірлік.

## Әкімшілік құрамы
Құрамындағы жалғыз елді мекен әрі әкімшілік орталығы — Жетібай ауылы.

## Халқы
2021 жылғы санақ қорытындысы бойынша 13541 адамды (6766 ер адам және 6775 әйел адам) құрады.

## Дереккөздер

 

Санат:Қарақия ауданы ауылдық округтері
Ғаламат ғасыр: Көсем дәуірі

**Ғаламат ғасыр: Көсем дәуірі** () — XVII ғасырдың басы мен ортасындағы Османлы мемлекеті жайлы тарихи түрік телехикаясы. Өзінің стилі бойынша "Ғаламат ғасыр" телехикаясына ұқсас. **"Ғаламат ғасыр: Көсем: Басы"** () атты 1 маусымның тұсаукесері 12 қараша 2015 жылы Түркияның Star TV телеарнасында болды, ал **"Ғаламат ғасыр: Көсем: Бағдат жаулаушысы IV Мұрат"** () атты 2 маусым 18 қараша 2016 жылы Түркияның FOX телеарнасында болды.

## Желісі
1603 жылдың 21 желтоқсанында османлы сұлтаны III Мехмет қайтыс болды. Өзінің ажалына дейін оған қарсы төңкеріске тойтарыс беру үшін өзінің баласы Махмұт шаһзаданы өлім жазасына кесті. III Мехметтің ажалынан кейін османлы әулетіндегі ең үлкен ер бала Ахмет шаһзада болды. Сондықтан тақты Ахмет (Екин Көш) иеленді. Таққа отырған I Ахмет 13 жаста ғана еді. Жүліс рәсімінде сұлтан өзінің інісі Мұстафа шаһзаданы (Боран Құзым) аяп, өлім жазасына кеспеуін жариялады. Бала-сұлтанның әкесіне қарағанда қаталдығы емес, адамгершілігі асқаны осыдан көруге болады. Осы кездерде Ахмет әжесі Сафие сұлтан (Хүлия Авшар) Грекиядан Анастасия (Анастасия Тсилимпоу) атты қызды тонауға бұйырады. Бұл қыз сұлтан гареміне түсіп, Ахметтің сүйікті күңіне айналады.

## Көрсетілімі

## Кейіпкерлер

## Бөлімдер тізімі

## Дереккөздер

## Сыртқы сілтемелер
* 
* Muhteşem Yüzyıl: Kösem – Official Website 
* Muhteşem Yüzyıl: Kösem  at Star TV
* Muhteşem Yüzyıl: Kösem Official Facebook Page
* Muhteşem Yüzyıl: Kösem Official Twitter Page
* Muhteşem Yüzyıl: Kösem Official YouTube channel
* Muhteşem Yüzyıl: Kösem Official Instagram Page
* Muhteşem Yüzyıl: Kösem Official Google+ Page

Санат:Тарихи Түркия телесериалдары
Санат:2015 жылғы телесериалдар
Кидония (Марс)

нобай|280x280 нүкте|«The Face» — «Адамның беті»: «Викинг-1» станциясымен 1976жылы жасалынған фотография<br>
: *Координаттары*: 37° 0′ N, 12° 48′ W
**Кидония** () —Марстың солтүстік жартышарындағы аймақ. Үстел тәрізді таулары бар. Криттің солтүстік-батыс жағалауында орналасқан ежелгі грек қаласы Кидония құрметіне аталды. 

## «Марстағы адамның беті»
Бұл обьектің екінші атауы – Марс сфинксі. 1976 жылы «Викинг-1» станциясы түсірген суретте Марста жатқан адамның беті анық көрінеді. 
 2001 ж. «Mars Global Surveyor» станциясы сапалырақ сурет жасады. Шын мәнінде, бұл жарық пен көлеңке салдары мен камераның әлсіз ажыратылымдығы әсерінен адам бетіне ұқсаған төмпешік. 
солға|нобай|225x225 нүкте|2001жылы «Mars Global Surveyor» станциясы жасаған «Адам бетінің» суреті
нобай|280x280 нүкте|<br>

Санат:Марс
Пеле: Аңыздың пайда болуы

**«Пеле: Аңыздың пайда болуы»** () — режиссёрі және сценарийстері Джефф Цимбалист пен Майкл Цимбалисттің Бразилияның футболшысы Пеленің өмір жолы туралы түсірген  драмалық, биографиялық фильмі.
## Суреттеме
Өмірбаян драма футбол тарихындағы ұлы ойыншылардың бірі - Пеленің өмірі туралы баяндайды. Көрермендер Бразилиядан шыққан аңыздың күрделі тағдырына куә болады. Картина футболшының балалық шағынан бастап Швециядағы Әлем кубогындегі бірінші кезең жеңісіне дейінгі кезеңді қамтиды.
## Рөлдерде
*Кевин де Паула — 13-17 жастағы Пеле
*Леонардо Лима Карвальо — 10 жастағы пеле
*Сеу Жоржи — Дондиньо
*Мариана Нуньес — Селесте, Пеле анасы
*Винсент Д’Онофрио — Висенте Феола
*Милтон Гонсалвес — Валдемар де Брито
*Диего Бонета — Жозе Альтафини
*Колм Мини — Джордж Рейнор
*Фелипе Симас — Гарринча
*Фернандо Карузо — Зито
*Родриго Санторо — бразилиялық комментатор
## Түсірілім
Түсіру жұмыстары 2013 жылы Рио-де-Жанейрода басталды. Әуелі 2014 жылғы әлем чемпионаты күндері көрерменге ұсыну жоспарланған, бірақ түсіру тобы 2014 жылы ақпанда әлем чемпионатына дейін үлгермейтінін мәлімдеді.
## Дереккөздер

Санат:Футбол жайлы фильмдер
Родриго Санторо

**Родри́го Жунке́йра дос Рейс Санто́ро** (; туған. 22 маусым 1975, Петрополис,  Рио-де-Жанейро штаты, Бразилия) — бразилиялық актёр.
## Өмірбаяны
Сантаро Петрополисте , Рио-де Жанейро штатында актер Мария Джозе Джункуиера, инжинер  Франсиско Сантаро отбасында дүниеге келді. Оның әкесі италияндық, ал анасы португал-бразилиялық.

## Дереккөздер
Биографиялық фильм

**Биографиялық фильм** — кинематографиялық жанр (немесе жеке көркемдік шығарма),танымал тұлғалар өмір жолы немесе өмірінің маңыздырақ драмалық сәттерін суреттеп,баяндайтын фильм жанры.
Соңғы кездері бұл жанрды **байопик** () деп те атайды. 
Көп биографиялық фильмдер - драманы,немесе комедияны экшен және т.б. жанрларды біріктіреді. 
## Дереккөздер

Санат:Кино жанрлары
Қоғамның қаймағы

**«Қоғамның қаймағы»** — американдық кинокомедия, режиссёрі Вуди Аллен, өзінің сценарийі бойынша 2016 жылы түсірген фильм. 
Фильм премьерасы 11 мамыр 2016 жылы конкурсттан бөлек түрде Канн кинофестивалінде. болып өтті.

## Суреттеме
1930 жылдар. Жас жігіт Нью-Йорктан Голливудқа келіп, кино саласынан жұмыс таппақ болады. Лос-Анджелесте біреуге ғашық болып, зиялы қауым мен қоғамның қаймағы жиналатын оқиғалардың ортасына тап болады.
## Рөлдерде
*Джесси Айзенберг	 -  Бобби
*Кристен Стюарт	 - Вонни
*Стив Кэрелл                 -  Фил — кинопродюсер,  Боббдің ағасы
*Паркер Поузи          - 	Рэд — модельдер агенттігінің бастығы
*Блейк Лайвли    - 	Вероника
*Кори Столл           -    	Бен —  Боббидің бауыры
*Пол Шнайдер          - 	Стив —  Рэдтің күйеуі
*Анна Кэмп         - 	 Кэнди
*Джуди Дэвис
*Джинни Берлин        -	Роз — Боббидің анасы
*Кен Стотт         -	Марти —  Боббидің әкесі
*Тони Сирико      -	Вито
*Сари Ленник       - 	Эвелин —  Бобби әпкесі
*Стивен Канкен         -	Леонард — Эвелиннің күйеуі
*Макс Адлер        -	Уолт
*Дон Старк      -	Сол
*Грегг Бинкли       -	Майк

## Дереккөздер

## Сыртқы сілтемелер
*  
* 
* 
*  
* «Қоғамның қаймағы» boxofficemojo сайтында
Джодха және Акбар (телехикая)

**Джодха және Акбар** () — XVI ғасырдағы Ұлы Моғолдар патшалығы жайлы тарихи үнді телехикаясы.

## Желісі
Бұл телехикаяда XVI ғасырда оқиғалар арқау болған. Әуелі жеккөрініштен басталған таныстық бара келе аяулы махаббат сезіміне ұласады. Раджпуттар ханшайымы Джодха мен Ұлы Моғолдар әулетінен шыққан I Акбардың саяси қажеттіліктен қиылған некелері екі халықтың тарихында бітімгершілік одағының жарқын беті болып жазылды.

Жалалуддин Мұхаммед әкесі өлгеннен соң 13 жасында Ұлы Моғолдар патшалығының тақ мұрагері болып, бар билікке ие болды. Оның тәлімгері Байрам хан Акбар сұлтанды билік жолында адам өмірін шыбын құрлы көрмейтін қатігез, тас жүрек қылып тәрбиеледі. Амердің билеушісі раджа Бхармалдың қызы Джодха сұлтанға қарағанда жүрегі жұмсақ, махаббатқа адал, аяулы сұлу болып бой жетті. Джодха өз халқының бақыты жолында жанын қиюға бар, тіпті ата жауы моғолдардың баласына күйеуге тиюге де әзір еді. Үнді аруы мен мұсылман жігіттің бір шаңырақ астында бас қосуының ақыры немен тынады? Екі ел халқы қару алып қанды соғыс бастай ма, әлде бақыттан бастары айналып, махаббат жырына елітіп би билей ме?

## Рөлдерде

## Дереккөздер
Көршілер (фильм 2014)

**«Көршілер»** () — американдық кино комедия, режиссёрі Николас Столлер Эндрю Коэн мен Брендан О’Брайэннің сценарийі бойынша түсірілген фильм.
Басты рөлдерді Сет Роген, Зак Эфрон және Роуз Бирн сомдады. Фильмнің алғашқы трейлері 3 қыркүйек 2013 жылы шығып, релиз шығу күні 8 наурыз 2014 болып өтті. Қазақстанда прокатка 29 мамыр 2014 шықты.
MPAA рейтинг системасы бойынша фильм **«R»** (''17 жасқа толмаған балаларға ата-анасы немесе ересектерсіз көруге болмайды) бағаны алды.

## Суреттеме
Әдетте еркектер екі түрге бөлінеді: бойдақтар және үйленгендер. Біріншісі - жас, шымыр және қыздар мен достарды өзіне баурап тұрады. Екіншісі үйде болады, бала тәрбиелеп, теледидардан сериал көреді. Әдетте олардың жолдары ешқашан қиылыспайды. Бірақ көршілес қоныстанса - жағдай басқаша.

## Рөлдерде

## Дереккөздер

Санат:АҚШ кинокомедиялары